Ήμουν στη Β Γυμνασίου, όταν έμαθα να προγραμματίζω.
Αρχικά έμαθα να κάνω έναν
πράσινο κύκλο και ένα κόκκινο τετράγωνο να εμφανίζονται στην οθόνη.
Απλά ολοκληρώνεις αυτά τα μαθήματα, τα οποία δεν πολλά,
και φτάνεις στο σημείο που μπορείς να κάνεις σχεδόν ό,τι επιθυμείς.
Η επιστήμη των υπολογιστών είναι απλά να μάθεις πώς ένας υπολογιστής λειτουργεί και σκέφτεται,
έτσι ώστε να μπορείς να τον διδάξεις να κάνει νέα πράγματα
Είναι εκπληκτικό το τι μπορεί να κάνει κάποιος/α στο χώρο της επιστήμης των υπολογιστών στις μέρες μας.
Νομίζω ότι είναι το πιο κοντινό πράγμα που έχουμε σε μια υπερδύναμη.
(Tanya: Φοιτήτρια Επιστήμης Υπολογιστών) Στην επόμενη ώρα θα πάμε να παίξουμε ένα παιχνίδι
που θα σας διδάξει τις βασικές έννοιες του προγραμματισμού.
Συνήθως προγραμματιζουμε σε κείμενο, αλλά τώρα θα χρησιμοποιήσουμε το Blockly
που χρησιμοποιεί οπτικά μπλοκ (τουβλάκια) τα οποία μετακινείς για να γράψεις προγράμματα.
Στην πραγματικότητα πάλι δημιουργείτε κώδικα.
Για να ξεκινήσουμε θα φτιάξουμε κώδικα για ένα πρόγραμμα που θα βοηθήσει
το angry bird να μετακινηθεί σε ένα λαβύρινθο για να πιάσει το κακό γουρουνάκι που του έκλεψε τα αυγά.
Το Blockly χωρίζεται σε 3 βασικά μέρη.
Στα αριστερά είναι ο λαβύρινθος του πουλιού όπου θα τρέξει το πρόγραμμά σας.
Οι οδηγίες για κάθε επίπεδο γράφονται κάτω από το λαβύρινθο.
Αυτή η μεσαία περιοχή είναι το κουτί εργαλείων,
και κάθε ένα από αυτά τα μπλοκ είναι μια εντολή που μπορεί να καταλάβει το πουλί.
Ο λευκός χώρος στα δεξιά ονομάζεται χώρος εργασίας
και εκεί εμείς θα χτίσουμε το πρόγραμμά μας.
Αν μετακινήσω το μπλοκ "κινήσου (move)" στο χώρο εργασίας και πατήσω "τρέξε (run)", τι θα συμβεί;
Το πουλί θα κινηθεί προς τα εμπρός ένα κουτί στο πλέγμα
Και αν θέλω το πουλί να κάνει κάτι μετά την κίνηση κατά ένα κουτί
Μπορώ να προσθέσω ένα ακόμα μπλοκ στο πρόγραμμά μας
Θα διαλέξω το μπλοκ "Στρίψε Δεξιά" και θα το σύρω κάτω
από το μπλοκ "κινήσου move)" μέχρι να εμφανιστεί το κίτρινο βέλος
και στη συνέχεια θα το αφήσω και τα δύο μπλοκ θα κολλήσουν μαζί
Όταν πατήσω "τρέξε" ξανά, το πουλί θα εκτελέσει τις εντολές που έχουν στοιβαχθεί
από πάνω προς τα κάτω, στο χώρο εργασίας μας.
Αν θελήσετε να διαγράψετε ένα block,
απλά αφαιρέστε το από τη στοίβα και μεταφέρτε το στον κάδο ανακύκλωσης.
Αφού κάνετε κλικ στο πλήκτρο "τρέξε (run)", μπορείτε ανά πάσα στιγμή να επιλέξετε το κουμπί "επανεκκίνηση (reset)" για να επιστρέψει το πουλί στην αρχική του θέση.
Τώρα, ας πιάσουμε τα γουρούνια!